มีเพศสัมพันธ์ตอนเป็นประจำเดือนวันแรกแล้วหลั่งในค่ะแล้วก็กินยาคุมฉุกเฉินแบบเม็ดเดียวพอเดือนถัดมามีนำ้ใสๆไหลออกมาเหมือนฉี่อ่ะค่ะแต่ประจำเดือนยังไม่มาอ่ะค่ะแบบนี้จะท้องมั้ยคะ
สวัสดีค่ะ การมีเพศสัมพันธ์ในวันแรกของการมีประจำเดือนมา ถือว่าอยู่ในระยะปลอดภัย โอกาสในการตั้งครรภ์นั้นแทบไม่มี ดังนั้น ก็ไม่ควรทานยาคุมฉุกเฉินไปโดยไม่จำเป็นค่ะสำหรับการที่ประจำเดือนยังไม่มา อาจเกิดจากผลของยาคุมฉุกเฉินได้ หรือเกิดจากสาเหตุอื่นๆ ก็ได้ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะ ประจำเดือนก็น่าจะมาในเวลาไม่นานนี้ค่ะ ส่วนน้ำใสๆ ที่ออกมาจากช่องคลอด ก็คือตกขาว ซึ่งอาจเป็นอาการก่อนการมีประจำเดือนมาก็ได้ค่ะ ทั้งนี้ หากกังวล ก็อาจลองตรวจหาการตั้งครรภ์ดูค่ะ